મુંબઈઃ મુંબઈમાં હાઈટ વધારવાની લાયમાં એક યુવાન શારીરિક રીતે અક્ષમ બનીને હાલ પથારીવશ થઈ ગયો છે. મિત્રો અને સહપાઠીઓ દ્વારા પોતાને ઠીંગણો કહીને ચીડવતા હોવાથી કલ્યાણના ૧૭ વર્ષના ટીનેજર પ્રેમ પટેલે સાયન હોસ્પિટલમાં છ વખત હાઈટ વધારવા માટે ઓપરેશન કરાવ્યાં હતાં. અંતે તે ઈન્ફેકશનનો ભોગ બન્યા બાદ પથારીવશ થઈ ગયો છે અને આ ઉપરાંત તેના ગરીબ પરિવારે હાઈટ વધારવાની લાયમાં કરાવેલા ઓપરેશન અને સારવાર પાછળ રૂ ૩ લાખ ગુમાવ્યા છે.